Peter Bič Project

Peter Bič Project je hudobná skupina pochádzajúca z Košíc. V roku 2010 ju po odchode z kapely IMT Smile založil gitarista Peter Bič. Spolu s ním v tomto zoskupení účinkovala speváčka Dáša Kostovčík, spevák Ivo Bič, Matúš Pavlík (klávesy), Jozef Zima (bicie) a Vladimír Čekan (basgitara).

 História 
V júni 2011 si ich v rámci svetového turné na svoj koncert v košickej Steel Aréne ako predskupinu vybrala švédska skupina Roxette. V roku 2012 toto zoskupenie debutovalo vydaním albumu Say It Loud, z ktorého sa najznámejšou stala skladba „Hey Now“. Táto nahrávka sa stala hitom aj v zahraničí a v roku 2013 jej občianske združenie SOZA udelilo cenu pre najhranejšiu skladbu.  V roku 2012 bola skupina víťazom ankety Slávik. Druhý štúdiový album, Just a Story,  kapela Peter Bič Project vydala v roku 2015. Koncom toho istého roku k nemu absolvovali celoslovenské koncertné turné nazvané „Just a Tour“.

Koncom leta 2016 prešla kapela personálnymi zmenami. Speváčku Dášu Kostovčík nahradila Viktória Vargová a klávesáka Zoli Tóth. Nasledoval album Dream (2017), na ktorom nájdeme v rádiách často prezentované piesne „Where Did You Go“, „Skúšame sa nájsť“, či „Stále ťa mám“. V roku 2019 skupine vyšiel album Labyrint s nahrávkami „Čoskoro“, „Stoj“, „Nedívaj sa tak“, či „Láva“. Aj v roku 2019 mala kapela dve nominácie na cenu OTO: v kategórii skupín a tiež pre Viktóriu Vargovú, ktorá bola nominovaná v kategórii speváčok.

V roku 2021 vyšiel v poradí piaty štúdiový album so šestnástimi nahrávkami, ktorý je druhý kompletne nahratý so slovenskými textami, a má názov Hlava.

 Ocenenia 
Okrem Slávika za rok 2012 kapela Peter Bič Project získala divácke ocenenie OTO 2019 v kategórii najlepšia hudobná skupina. V roku 2020 boli nominovaní na Krištáľové krídlo. V marci v roku 2022, si po opätovnej nominácii za rok 2021 túto cenu prevzali.

 Členovia 
 Peter Bič – gitara, spev
 Viktória Vargová – spev, trúbka
 Fero Jano – husle, akordeón, gitara
 Richard Rohaľ – basová gitara
 Eduard Kiss – bicie
 Tomy Ferko – klávesy
 Tomáš Javnický – saxofón

 Diskografia 
 Štúdiové albumy 
 Say It Loud (2012)
 Just a Story (2015)
 Dream (2017)
 Labyrint (2019)
 Hlava (2021)
 Stále ťa má niekto rád (2025)
Koncertné albumy
 Naživo (2024)
 Kompilačné albumy 
 To najlepšie z nás (2023)
 Single 
 „Hey now“
 „Thinking about you“
„All Those Places“
 „Where did you go“
 „Skúšame sa nájsť“
 „Z výšky“
 “Nedívaj sa tak“
 „Láva“
 „Čoskoro“
 „Stoj“
 „Len sa smej“

 Referencie 

 Iné projekty 

 Externé odkazy 
 Oficiálna webstránka skupiny

Kategória:Hudobné skupiny z 2010
Kategória:Slovenské popové hudobné skupiny
Kategória:Slovenské poprockové hudobné skupiny
Kategória:Slovenské elektronickorockové hudobné skupiny
Kategória:Držitelia Krištáľového krídla